सुरक्षाको ‘बहाव’
अभिनेत्री सुरक्षा पन्त र कमलमणि नेपाल अभिनीत फिल्म ‘बहाव’ को फस्टलुक सार्वजनिक भएको छ । चैत २४ देखि सार्वजनिक प्रदर्शनमा आउन लागेको प्रमोद कँडेल निर्देशित उक्त फिल्मको फस्टलुकमा अभिनेत्री पन्तलाई सुगासहितको पिँजडामा प्रस्तुत गरिएको छ ।
काठमाडौँ — अभिनेत्री सुरक्षा पन्त र कमलमणि नेपाल अभिनीत फिल्म ‘बहाव’ को फस्टलुक सार्वजनिक भएको छ । चैत २४ देखि सार्वजनिक प्रदर्शनमा आउन लागेको प्रमोद कँडेल निर्देशित उक्त फिल्मको फस्टलुकमा अभिनेत्री पन्तलाई सुगासहितको पिँजडामा प्रस्तुत गरिएको छ ।उक्त थिम पोस्टरले सुरक्षाले पिँजडाभित्रको सुगामा पन्तको चरित्रलाई प्रतिविम्बित गर्न खोजिएको छ । स्वर्णिम इन्टरटेनमेन्ट र योङ स्टार सिनेमाको प्रस्तुति रहेको ‘बहाव’ नयाँ चीजको खोजीमा भइरहेको अवस्थाको विद्रोह रहेको निर्देशक कँडेलले बताए । अभिनेत्री पन्तले भने उतारचढावको परिस्थितिबाट गुज्रिएको अवस्थामा अघि बढ्दा आउने हलचललाई कसरी सन्तुलित रूपमा अगाडि बढाउन सकिन्छ भन्ने कथा फिल्ममा देखाइएको बताइन् ।श्रीधर पौडेलको निर्माण रहेको फिल्ममा अफरान अली, सूर्य शर्मा भट्ट, ईश्वरी सिंह, हीरालाल कँडेल र पवन श्रेष्ठलगायतको पनि अभिनय रहेको छ । सुजन बडालको सम्पादन, वसन्त सापकोटा, सुशान्त गौतम र रिकेश गुरुङको संगीत रहेको फिल्ममा स्वतन्त्रता कैद गर्नेहरूका लागि मार्गप्रशस्त गर्ने कथा रहेको निर्माता पौडेलले जनाए । कार्तिकेय स्मिता कर्नाटकको छायांकन रहेको फिल्मलाई आरआर फिल्म्सले वितरण गर्दै छ ।